Syyskuu 2018

LEHDISTÖTIEDOTE

**Uusi minikulmahiomakone vaikeasti saavutettavien paikkojen työstöön**

Norton lanseeraa uuden pneumaattisen minikulmahiomakoneen, joka helpottaa vaikeasti saavutettavien paikkojen hiontaa ja pinnan työstöä. Sitä käytetään pikakiekkojen tai minilamellilaikkojen kanssa profiloitujen pintojen ja ääriviivojen työstöön sekä pienten pintavikojen poistoon.

Nortonin uudella minikulmahiomakoneella voidaan hioa ja käsitellä pintaa pidikkeeseen asennetulla 38 mm tai 50 mm pikakiekolla, sekä karalla kiinnitettävillä hiomatyökaluilla, kuten minilamellilaikoilla. Minikulmahiomakoneen teho on 0,45 hv ja sen suurin sallittu kierrosnopeus on 22000 rpm. Tässä koneessa ei ole suojaa ja siksi sitä ei saa käyttää katkaisulaikkojen tai muiden sidottujen hiomatyökalujen kanssa.

Valikoimaan kuuluu kaksi erilaista pakettia: kokeilupakkaus, joka sisältää 45 kpl SpeedLok-pikakiekkoja suosituimmilla karkeuksilla puhdistukseen, purseenpoistoon ja pinnan kunnostukseen, sekä yhden Norton kulmahiomakoneen. Toisessa, suuremmassa pakkauksessa on täysi valikoima SpeekLok-laikkoja ja yksi Norton kulmahiomakone. Kumpikin paketti toimitetaan käytännöllisessä polyestervalmisteisessa työkalukassissa.

”Pienen ja kätevän minikulmahiomakoneen ansiosta vaikeasti saavutettavien paikkojen ja pienten alueiden työstö on helpompaa. Nortonilla on laaja valikoima laikkoja koneeseen, mikä tekee työstöstä tehokkaampaa”, kertoo Saint-Gobain Abrasivesin Suomen myyntivastaava Timo Sutinen.

Katso myös [www.nortonabrasives.com](http://www.nortonabrasives.com)